Document ID: 31987R2545

*****
ΚΑΝΟΝΙΣΜΟΣ (ΕΟΚ) αριθ. 2545/87 ΤΗΣ ΕΠΙΤΡΟΠΗΣ
της 21ης Αυγούστου 1987
για την τροποποίηση του κανονισμού (ΕΟΚ) αριθ. 1767/82 σχετικά με τις εισαγωγές ορισμένων τυριών προέλευσης Αυστρίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 για την κοινή οργάνωση της αγοράς στον τομέα γάλακτος και των γαλακτομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 773/87 (2), και ιδίως το άρθρο 14 παράγραφος 7,
Εκτιμώντας:
ότι ο κανονισμός (ΕΟΚ) αριθ. 2915/79 του Συμβουλίου της 18ης Δεκεμβρίου 1979 ο οποίος καθορίζει τις ομάδες των προϊόντων και τις ειδικές διατάξεις που αφορούν τον υπολογισμό των εισφορών στον τομέα του γάλακτος και των γαλακτομικών προϊόντων και τροποποιεί τον κανονισμό (ΕΟΚ) αριθ. 950/68 (3), όπως τροποποιήθηκε τελευταία από τον κανονισμό (ΕΟΚ) αριθ. 2346/87 (4), καθορίζει στο παράρτημα ΙΙ, μεταξύ άλλων, τις ετήσιες δασμολογικές ποσοστώσεις των τυριών που μπορούν να εισαχθούν από την Αυστρία·
ότι, μετά τη σύναψη μιας νέας ρύθμισης μεταξύ της Κοινότητας και αυτής της τρίτης χώρας σχετικά με τις αμοιβαίες συναλλαγές τυριών, ο κανονισμός (ΕΟΚ) αριθ. 2915/79 τροποποιήθηκε· ότι πρέπει να προσαρμοσθεί συνεπώς ο κανονισμός (ΕΟΚ) αριθ. 1767/82 της Επιτροπής της 1ης Ιουλίου 1982 για τη θέσπιση των λεπτομερειών εφαρμογής των ειδικών εισφορών κατά την εισαγωγή ορισμένων γαλακτομικών προϊόντων (5), όπως τροποποιήθηκε τελευταία από τον κανονισμό (ΕΟΚ) αριθ. 394/87 (6)·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τροποποιείται ο κανονισμός (ΕΟΚ) αριθ. 1767/82 σύμφωνα με το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός εφαρμόζεται από την 1η Σεπτεμβρίου 1987.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 21 Αυγούστου 1987.

Labels: 3
17